Laugardaginn 10. mars s.l. varð undirrituð þeirrar ánægju aðnjótandi að sjá gamanleikinn Draumur á Jónsmessunótt eftir William Shakespeare í flutningi ungmennafélaganna þriggja í Flóahreppi , Baldurs , Vöku og Samhygðar í leikstjórn Gunnars Sigurðssonar , leikstjóra og leikara . Laugardaginn 10. mars s.l. varð undirrituð þeirrar ánægju aðnjótandi að sjá gamanleikinn Draumur á Jónsmessunótt eftir William Shakespeare í flutningi ungmennafélaganna þriggja í Flóahreppi , Baldurs , Vöku og Samhygðar í leikstjórn Gunnars Sigurðssonar , leikstjóra og leikara . Það var ekki ráðist á garðinn þar sem hann er lægstur þegar kom að vali á leikverki til sýningar og lýsir kannski best metnaði þeirra sem að leikhópnum standa og leikstjóra þeirra . Einhver hefði ímyndað sér að kjarnyrtur texti Shakespeares , mikið til í bundnu máli , væri tyrfinn og erfiður en hann rann upp úr leikurum algjörlega áreynslulaust . Ég hef veitt athygli , undirbúningi við leiksýninguna og dáðst að því í fjarlægð af hversu miklum áhuga og dug aðstandendur sýningar hafa unnið , ekki eingöngu við æfingar leikritsins heldur einnig við lagfæringar á sviði , leikmyndagerð , gerð leikbúninga , ljós , hljóð og svo mætti lengi telja . Allt þetta gerir það að verkum að áhorfandi skynjar stemninguna um leið og hann gengur í salinn og það er eins og maður sé kominn út í dimman skóg á sextándu öld , þar sem álfar og púkar ráða ríkjum og ráðskast með ástir og örlög mannanna . Það er með mig eins og sjálfsagt marga aðra , að allt of lítill tími er gefinn til að stunda menningarviðburði af ýmsu tagi en ég hvet alla til að sjá þessa sýningu hjá ungmennum Flóahrepps . Það er í raun ekki hægt að láta þennan viðburð fram hjá sér fara og ég er strax farin að hlakka til að sjá hvað þessi metnaðarfulli leikhópur áhugamanna í Flóahreppi setur á svið næst . Leikritið er flutt í félagsheimilinu Þingborg og eru auglýstar sýningar 15. mars , 16. mars , 18. mars , 22. mars , 23. mars , 25. mars , 29. mars og 30. mars . Margrét Sigurðardóttir Skrifstofa Flóahrepps er opin frá kl. 09:00 - 16:00 mánudaga - fimmtudaga og 09:00 - 13:00 á föstudögum .